Jaime Ignacio del Burgo

Jaime Ignacio del Burgo Tajadura (Iruñea, Nafarroa Garaia, 1942ko uztailaren 31 - ) euskal herritar politikari eta idazlea da. Betidanik eskuin politikoan kokatua, UPNko jarraitzaile izan zen bertatik baztertua izan arte 2008ko urrian. Beranduago Nafarroako Alderdi Popularraren birsorkuntzan parte hartu zuen.

 Biografia 
Jaime del Burgo historialari frankistaren seme da. 1979tik 1980ra eta 1984an Nafarroako Foru Aldundiaren presidenteordea izan zen. 1973ko Nafarroako Foru Berriaren bultzatzaile nagusia izan zen. Egun, Espainiako Meritu Konstituzionalaren Ordenaren kide da. Zuzenbidea ikasi eta gero, abokatu izan zen. Nafarroako Unibertsitatean, zuzenbide foraleko irakasle da.

 Ibilbide politikoa 
 Espainiako Trantsizioan (1976): Nafarroako Alderdi Sozialdemokrataren sortzaile izan zen.
 1977: UCDko kide egiten da, Nafarroako Senatari bezala aukeratua izanik.
 1979: UCDko Nafarroako Senatari aukeratua bigarren aldiz, I. Legegintzaldian (1979-1982).
 1979-1983: Nafarroako Foru Aldundiaren presidenteordea eta Nafarroako UCDko presidente.
 1983: Foru Aldundiko kargutik kendua, ondasunen bidegabeko eralketaren akusazioz, beranduago Espainiako Auzitegi Gorenak arrazoia eman ziolarik Del Burgori.
 1981: Nafarroako UCDko presidente bezala berriro aukeratua.
 1982: Alderdi Demokrata Popularreko (PDP) kide egiten da.
 1983: Nafarroako Legebiltzarkide aukeratzen dute bigarren aldiz.
 1986: PDPko senatari bezala aukeratua III. Legegintzaldian.
 1989: PDP, Alderdi Popularrarekin batu ostean, Nafarroako Alderdi Popularreko presidente aukeratzen dute. Espainiako Kongresuko diputatua izan zen PP-UPN koaliziopean.
 1993: Aznarrek, PPko Zuzendaritza Nazionaleko kide aukeratzen du. Kongresuan berriro diputatua.
 1996-1999: UPN-PP koalizioko diputatua Espainiako Kongresuan berriro ere.
 Alderdi Popularreko Zuzendaritzan UPNko ordezkari 1991tik 2008ra bitartean.
 2008: UPNtik kaleratzen dute eta PPko kide izatera pasatzen da, Nafarroan alderdia birsortuz.

 Ikus, gainera 
 Espainiako trantsizioa

Kategoria:Espainiako Trantsizio Demokratikoa
Kategoria:Nafarroako ahaldun nagusiak
Kategoria:Nafarroa Garaiko politikariak
Kategoria:UPNko politikariak
Kategoria:Zentro Demokratikoaren Batasuneko politikariak
Kategoria:Nafarroako Alderdi Popularreko politikariak
Kategoria:Iruñeko idazleak
Kategoria:Nafarroako Unibertsitateko irakasleak
Kategoria:Nafarroako Parlamentuko parlamentariak
Kategoria:Espainiako diputatuak IV. legegintzaldian
Kategoria:Espainiako diputatuak V. legegintzaldian
Kategoria:Espainiako diputatuak VI. legegintzaldian
Kategoria:Espainiako diputatuak VII. legegintzaldian
Kategoria:Espainiako diputatuak VIII. legegintzaldian
Kategoria:Espainiako Historiaren Errege Akademiako kide korrespondenteak